หนุ่มใหญ่ ซิ่งบิ๊กไบค์ คันเกือบ 4 แสน แหกโค้งชนเสาไฟ คอหักเสียชีวิต
หนุ่มใหญ่ชาวกระบี่ แต่งกายคล้าย พนง.โรงแรม ซิ่งบิ๊กไบค์กลับบ้านกลางดึก เสียหลักหลุดโค้ง พุ่งชนเสาไฟข้างทาง คอหักเสียชีวิตเมื่อเวลา 01.00 น. วันที่ 28 ก.พ.63 ร.ต.อ.ทรรศน์พงศ์ เพ็ชรสุทธิ์ รอง สว.(สอบสวน) สภ.เมืองกระบี่ รับแจ้งมีเหตุรถจักรยานยนต์บิ๊กไบค์ชนเสาไฟฟ้า มีผู้เสียชีวิตในที่เกิดเหตุ 1 คน เหตุเกิดริมถนนมหาราช ต.ปากน้ำ อ.เมือง จ.กระบี่ หลังรับแจ้งจึงประสานเจ้าหน้าที่กู้ภัยมูลนิธิประชาสันติสุข เดินทางไปตรวจสอบที่เกิดเหตุที่เกิดเหตุอยู่ริมถนนช่วงทางโค้ง บนทางเท้าข้างถนนพบรถจักรยานยนต์บิ๊กไบค์ ยี่ห้อยามาฮ่า สีดำ ทะเบียน 1 ขฎ 6499 กทม. ล้มอยู่ ห่างไปประมาณ 10 เมตร ใกล้กับเสาไฟฟ้าพบร่าง นายกิตติพงศ์ เขาทอง อายุ 45 ปี อยู่บ้านเลขที่ 22 หมู่ 2 ถ.เทศบาล 2 ต.เหนือคลอง อ.เหนือคลอง จ.กระบี่ แต่งกายคล้ายพนักงานโรงแรม สภาพศพผู้ตายสวมหมวกนิรภัย แต่ศีรษะถูกกระแทกอย่างรุนแรง จนคอหัก ขาขวาหัก เสียชีวิตคาที่เบื้องต้นตำรวจสันนิษฐานว่า ผู้ตายน่าจะเพิ่งเลิกงานกำลังขี่รถจะกลับบ้าน ที่ อ.เหนือคลอง เมื่อมาถึงที่เกิดเหตุเป็นช่วงโค้ง ผู้ตายน่าจะขับรถมาด้วยความเร็ว แล้วเกิดหลุดโค้งก่อนรถจะพุ่งขึ้นมาบนทางเท้า แล้วชนเข้ากับเสาไฟฟ้าอย่างแรง จนศีรษะผู้ตายไปกระแทกกับเสาไฟฟ้าคอหักเสียชีวิตดังกล่าว โดยเจ้าหน้าที่จะประสานให้ญาติมารับศพผู้ตายกลับไปประกอบพิธีทางศาสนาต่อไป
หนุ่มใหญ่ชาวกระบี่ แต่งกายคล้าย พนง.โรงแรม ซิ่งบิ๊กไบค์กลับบ้านกลางดึก เสียหลักหลุดโค้ง พุ่งชนเสาไฟข้างทาง คอหักเสียชีวิต 
บิ๊กไบค์แหกโค้ง,บิ๊กไบค์ชนเสาไฟฟ้า,บิ๊กไบค์,บิ๊คไบค์เสียหลัก,อุบัติเหตุ,ข่าวทั่วไป